PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice

        Nr.24/168


RAPORT

asupra propunerii legislative pentru modificarea şi completarea Legii nr.75/2002 pentru modificarea şi completarea Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată  


Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond cu propunerea legislativă pentru modificarea şi completarea Legii nr.75/2002 pentru modificarea şi completarea Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată, transmisă cu nr.P.l.- X135  din 15 martie 2004 şi înregistrat sub nr.24/121/16.03.2004. 

La întocmirea raportului, Comisia a avut în vedere avizul Consiliului Legislativ, nr.1629/25.11.2003.                

Propunerea legislativă are ca obiect de reglementare modificarea şi completarea alin.(1) al art.8 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, republicată în Monitorul Oficial al României, nr.122 din 26 februarie 2003, cu modificările ulterioare. 

Propunerea legislativă pentru modificarea şi completarea Legii nr.75/2002 pentru modificarea şi completarea Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă – consilier                       în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Propunerea legislativă a fost respinsă, în unanimitate, în şedinţa din 06.04.2004.


În urma dezbaterii, Comisia propune respingerea iniţiativei legislative pentru următorul considerent:

1.  Modificările şi completările cuprinse în propunerea legislativă au fost preluate şi îmbunătăţite în proiectul de Lege pentru modificarea şi completarea Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată (PL 258/2003).
Proiectul de lege, potrivit art.75 din Constituţia României, republicată,  şi art.86 alin.(3) pct.2 din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.

